বিমলনাথ
জৈন বিশ্বতত্ত্ব অনুসারে, বিমলনাথ ছিলেন বর্তমান কালচক্রার্ধের (‘অবসর্পিণী’ যুগ) ১৩শ তীর্থঙ্কর। জৈন বিশ্বাস অনুসারে, তিনি সকল কর্মের বন্ধন ছিন্ন করে ‘সিদ্ধ’ (মুক্ত আত্মা) হয়েছিলেন। বিমলনাথের পিতা ছিলেন ইক্ষ্বাকু-বংশীয় রাজা কৃতবর্মণ এবং মাতা ছিলেন রানি শ্যামা দেবী। বিমলনাথ কামপিল্যাতে জন্মগ্রহণ করেছিলেন। ভারতীয় পঞ্জিকা অনুসারে, তাঁর জন্মতিথিটি হল মাঘ শুক্লা তৃতীয়া।